http___lonewolf.com.hr_2016_07_22_zvjezdane-staze-s-one-strane-recenzije-filma__1.xml
1.1 1.2 2.1
Star Trek Beyond is almost here, and with Justin Lin behind the helm it is shaping up to be the most action packed Star Trek film since the franchise was rebooted. Get excited about Star Trek 3 with this awesome Star Trek Beyond character movie poster set with the cast of the USS Enterprise and a two new aliens. Star Trek Beyond will beam into theaters on July 21, 2016 and stars Chris Pine as Kirk, Zachary Quinto as Spock, Karl Urban as Bones, Zoe Saldana as Uhura, Simon Pegg as Scotty, John Cho as Sulu, Anton Yelchin as Chekov, Sofia Boutella as Jaylah and Idris Elba as Krall.
1.1 1.2 2.1 3.1 4.1 5.1 6.1 7.1 7.2 7.3 7.4 7.5 7.6 7.7 7.8 8.1 8.2 8.3 8.4 9.1 9.2 9.3 9.4 9.5 9.6 10.1 10.2 10.3 11.1 11.2 12.1 12.2 12.3 12.4 12.5 12.6 13.1 13.2 14.1 14.2 15.1 15.2 15.3 15.4 15.5 15.6 16.1 16.2 16.3
Treći film iz „rebootiranih“ Zvjezdanih staza franšize prvi je u kojem se kao redatelj ne pojavljuje J.J. Abrams, čovjek koji je zaslužan za uskrsnuće posrnule franšize Naslov originala: Star Trek Beyond Uloge: Chris Pine, Zachary Quinto, Karl Urban, Zoe Saldana, Simon Pegg, Anton Yelchin, Idris Elba, Sofia Boutella, John Cho Redatelj: Justin Lin Trajanje: 123 minute Datum premijere: 21. srpanj 2016. Zvjezdane staze, reboot iz 2009. godine je jedan od najboljih SF/akcijskih filmova koje sam ikada gledao, ali mi neće ostati u pamćenju baš po dobrome. Naime, u kinu sam ga gledao zajedno s trudnom suprugom koju je odjednom strahovito počelo boljeti u trbuhu. Ništa, diži se usred napete završnice i pravac hitna pomoć. Dođemo u hitnu i pričamo kako smo bili u kinu kada su počeli bolovi, zabrinuti da nije možda od prejakih zvukova sa zvučnika, a doktor će – jeste li to gledali Zvjezdane staze? Odlične su, zar ne? Ma što odlične su, morali smo poći kada je počeo najbolji dio! Naravno, bilo je najvažnije da je sa nerođenim djetetom sve u redu, ali Zvjezdane staze su do dan danas jedini film koji u kinu nisam pogledao do kraja, iako je bilo nekih filmova poput Ovo nije film za mlade, ili Transformers: Doba izumiranja na kojima sam jedva izdržao do kraja. Ali doslovno – jedva! U trećem dijelu rebootirane franšize (ne znam zašto ali obožavam riječ reboot), i prvom u kojem redateljska palica nije u rukama J.J. Abramsa, posada Enterprisea odlazi u misiju spašavanja nestale posade u udaljenu maglicu. Ali, tamo ih dočekuje novi neprijatelj, misteriozni Krall, koji u borbi ruši Enterprise koji pada na površinu nepoznatog planeta. Posada je raštrkana, veliki dio zarobljen, i njihova sudbina ovisi o Kirku, Spocku i malom dijelu posade kojeg neprijatelj nije uhvatio. Velikog J.J. Abramsa koji je oživio umiruću franšizu Zvjezdanih staza već spomenutim filmom iz 2009. godine naslijedio je Justin Lin, čovjek koji je najpoznatiji po Brzim i žestokim, za čiju je franšizu snimio tri nastavka. I njegov potpis se itekako vidi, pa nam je tako u par navrata donio njegov poznati skok spasa po čemu su bili poznati Brzi i žestoki. Znate ono – kada jedan skoči i u posljednji tren uhvati ruku nekoga drugog? U komentaru posljednjeg trailera, koji sam objavio na facebook stranici, baš sam napisao da se toga najviše bojim. Ipak, u novim Zvjezdanim stazama to ne izgleda toliko nerealno i jeftino kao u franšizi Vina Diesela i nažalost preminulog Paula Walkera. Pod redateljskom palicom Lina akcijske scene sasvim očekivano izgledaju odlično, pogotovo svemirske borbe u kojima je kut kamere fantastičan. Iznenađujuće dobro izgleda čak i scena koja me u traileru najviše brinula – ona s motorom! Vizualno je film prava poslastica, ali nema straha da će film biti dobar samo u akciji, jer je Lin odlično odradio i dramske scene dovoljno razvijajući likove, posebno neke koji su u prva dva dijela ostali u sjeni Kirka i Spocka. Chris Pine i Zachary Quinto i dalje imaju nevjerojatnu kemiju i uvjerljivi su kao par koji se razumije i bez da otvore usta. Ali, veliko iznenađenje je koliko zajedno izvrsno funkcioniraju Spock i Bones, dva lika koja u ovom nastavku puno vremena provode zajedno – tako su različiti, i svaki na svoj način posebni, ali zajedno su nevjerojatni. Simon Pegg, odnosno Scotty, je i dalje zadužen za nasmijavanje, a britanski glumac je ovaj put i zajedno sa Dougom Jungom scenarist filma i svoj posao je odradio odlično. Humora ima manje nego u filmu iz 2009., ali opet ga ima dovoljno i što je najvažnije – u pravim trenucima. Veliko iznenađenje, barem meni, jest Jaylah (Sofia Boutella) koja je stvarno badass. Inače nisam preveliki fan fantasyja, a ona bi se svojim izgledom odlično uklopila u taj žanr, ali Jaylah je izvrsna! Dovoljno zabavna, dovoljno badass, a kostimografi su s njom napravili fantastična posao. Stvarno upečatljiv lik. U ulozi negativa je Idris Elba koji je i u stvarnosti svojom građom impresivan lik, a u ovom filmu skriven iza tone šminke djeluje još impresivnije, i prilično zlokobno. Bez da spoilam radnju reć ću samo da u početku filma izgleda da je njegov lik nedovoljno razrađen, pogotovo u najvažnijem dijelu – motivu, ali sve će do kraja filma sjesti na svoje mjesto. Uz jako dobru glazbenu podlogu, i Beastie Boysev hit Sabotage koji se na naivan, ali učinkovit, način koristi u jednoj sceni u kojoj pokušajte ne cupkati nogom ili klimati glavom, film se može posvetiti i tako nenametljivom i toplom posvetom preminulom Leonardu Nimoyu koja će dirnuti u srce svakog ljubitelja Zvjezdanih staza. Nažalost, nedavno nas je napustio i Anton Yelchin, i njegova interpretacija Chekova s naglaskom u polu stilu Borata će mi itekako nedostajati. Prema prikazanim trailerima bilo je puno razloga za zabrinutost, pogotovo zbog toga što iza kamere više nije J.J. Abrams, ali S one strane je ispao puno bolji film nego što sam očekivao. Zvjezdane staze iz 2009. su još uvijek daleko ispred, a i U tami je bolji, ali „trica“ je jako zabavan ljetni blockbuster koji se isplati pogledati. Da, skokovi spasa su nerealni, film je u nekim trenucima naivan, ali Zvjezdane staze su SF film i što u SF filmu može biti realno? Radnja je zabavna, humor pogođen u pravim trenucima, i dalje zanimljivi likovi su pojačani s badass Jaylah, a negativac je dovoljno zanimljiv da ne bi urušio film. Ukoliko ste ljubitelj Zvjezdanih staza sigurno da vas ne treba nagovarati na gledanje, ali ukoliko niste ali volite zabavne filmove definitivno nećete pogriješiti ukoliko kupite kartu za prvu iduću predstavu. Koliko su se vama svidjele nove Zvjezdane staze? Koji vam je najbolji film iz serijala i koji vam je omiljeni lik? Slobodno komentirajte ispod teksta!Oznake:Anton Yelchin, Chris Pine, Idris Elba, John Cho, Justin Lin, Karl Urban, SF, Simon Pegg, Sofia Boutella, Zachary Quinto, Zoe Saldana, Zvjezdane staze